b'\n_START_ARTICLE_\nEksponenttifunktio\n_START_PARAGRAPH_\nEksponenttifunktio tai eksponentiaalifunktio on matematiikassa transsendenttisiin alkeisfunktioihin kuuluva funktio. Se on m\xc3\xa4\xc3\xa4ritelty kaikille reaaliluvuille ja saa arvoksi positiivisia reaalilukuja. Eksponenttifunktio kertoo, mik\xc3\xa4 on tietyn, kantaluvuksi kutsutun vakion arvo korotettuna muuttujan m\xc3\xa4\xc3\xa4r\xc3\xa4\xc3\xa4m\xc3\xa4\xc3\xa4n potenssiin. Kantaluku voi olla mik\xc3\xa4 tahansa positiivinen reaaliluku paitsi ykk\xc3\xb6nen._NEWLINE_Eksponenttifunktio, jonka kantaluku on Neperin luku , on matematiikassa hyvin tunnettu funktio. Joskus eksponenttifunktiolla viitataan nimenomaan t\xc3\xa4h\xc3\xa4n :n eksponenttifunktioon._NEWLINE_Eksponenttifunktion k\xc3\xa4\xc3\xa4nteisfunktio on logaritmifunktio. Kantaluvun  logaritmifunktiota sanotaan luonnolliseksi logaritmiksi. Mik\xc3\xa4 tahansa eksponenttifunktio voidaan esitt\xc3\xa4\xc3\xa4 :n eksponenttifunktion ja logaritmifunktion yhdistettyn\xc3\xa4 funktiona.\n_START_SECTION_\nSovelluksia\n_START_PARAGRAPH_\nErityisesti :n eksponenttifunktiota hy\xc3\xb6dynnet\xc3\xa4\xc3\xa4n lukuisissa matemaattisissa sovelluksissa. Esimerkiksi monet differentiaaliyht\xc3\xa4l\xc3\xb6t, kuten Schr\xc3\xb6dingerin yht\xc3\xa4l\xc3\xb6 ja Laplacen yht\xc3\xa4l\xc3\xb6, johtavat :n eksponenttifunktioihin. Samoin todenn\xc3\xa4k\xc3\xb6isyyslaskennan Rencontre-ongelma ratkeaa :n eksponenttifunktion avulla.'